- वकील की गिरफ्तारी के लिए छापेमारी - Amar Ujala Hindi News
वकील की गिरफ्तारी के लिए छापेमारी
{"_id":"40-102442","slug":"Unnao-102442-40","type":"story","status":"publish","title_hn":"\u0935\u0915\u0940\u0932 \u0915\u0940 \u0917\u093f\u0930\u092b\u094d\u0924\u093e\u0930\u0940 \u0915\u0947 \u0932\u093f\u090f \u091b\u093e\u092a\u0947\u092e\u093e\u0930\u0940","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
उन्नाव। शादी का झांसा देकर वकील द्वारा शारीरिक शोषण की शिकार हुई युवती का रविवार को मेडिकल कराया गया। वहीं दूसरी ओर बीघापुर थाना पुलिस आरोपी वकील की गिरफ्तारी के प्रयास में जुट गई है।
बीघापुर थाना क्षेत्र के पाटन कसबा निवासी अधिवक्ता हरिश्चंद्र पटेल पर आरोप है कि उन्होंने इसी थाना क्षेत्र में रहने वाली युवती को शादी का झांसा देकर कई साल तक शारीरिक शोषण किया। शनिवार दोपहर पीड़ित युवती कचहरी स्थित वकील के बस्ते पर पहुंची तो विवाद शुरू हो गया। वकील ने युवती को भगाने का प्रयास किया। जब वह नहीं भागी तो उसे कचहरी रोड पर दौड़ा-दौड़ाकर पीटा। बार एसोसिएशन अध्यक्ष सतीश कुमार शुक्ला ने सीओ सिटी नेहा पांडेय को घटना की सूचना दी। सीओ सिटी ने पीड़ित युवती को महिला थाने पहुंचाया। बीघापुर थानाध्यक्ष अजीत सिंह ने बताया कि पीड़िता का मेडिकल परीक्षण कराया। उन्होंने बताया कि आरोपी अधिवक्ता की गिरफ्तारी के प्रयास किए जा रहे हैं। आरोपी परिवार समेत फरार है।
जल्द कड़ी कार्रवाई हो
उन्नाव। समाजवादी पार्टी की महिला सभा की प्रदेश सचिव किरन सिंह ने घटना की निंदा करते हुए आरोपी अधिवक्ता को जल्द गिरफ्तार कर कड़ी से कड़ी सजा दिए जाने की मांग की है। उन्होंने कहा कि इस तरह की घटनाएं समाज के लिए अभिशाप हैं। कहा कि इससे महिलाओं में असुरक्षा की भावना पैदा हुई है। उन्होंने कहा कि वह बार एसोसिएसन से भी इसकी मांग करेंगी कि वह आरोपी अधिवक्ता के खिलाफ कड़ी कार्रवाई करे। कहा कि वह मुख्यमंत्री को इस घटना से अवगत कराएंगी।
arrest chapemari